**Aðalfundur Foreldrafélags Sjálandsskóla**

**Fundargerð**

**Aðalfundur Foreldrafélags Sjálandsskóla var haldinn á kennarastofu Sjálandsskóla, mánudaginn 13. september frá 17:00 til 20:15.**

Dagskrá fundarins var:

* Erindi frá skólastjóra varðandi hina fjölþættu starfsemi í skólabyggingunni
* Verkefni aðalfundar:
  + Kosning fundarstjóra og fundarritara
  + Skýrsla stjórnar
  + Reikningar lagðir fram til samþykktar
  + Kosnir fulltrúar í stjórn foreldrafélagsins
  + Kosning tveggja skoðunarmanna reikninga
  + Skýrsla skólaráðs
  + Kosning fulltrúa í skólaráð
  + Önnur mál
* Skólinn að hausti – fyrirlestur Bryndísar Bjarkar um jákvæða sálarfræði

Fundur var settur af fráfarandi formanni Guðrúnu Kristjánsdóttur. Fráfarandi stjórn var mætt, ásamt Helga skólastjóra, Eddu aðstoðarskólastjóra og hópi foreldra.

**Erindi skólastjóra**

Helgi opnar fund með því að skýra frá helstu starfsemi sem í skólabyggingunni er. 41 starfsmaður er á þessu 6. starfsári skólans og tæplega 250 nemendur. Ólöf er í námsleyfi og Edda verður aðstoðarskólastjóri í hennar stað. Skólabyggingin er orðin hluti af samfélaginu og samfélagsmiðstöð bæjarfélagsins. Sjálandsskóli, Alþjóðaskólinn, Sælukot, Leikskólinn Sjáland (sem jafnvel verður með 5 ára kennslu í skólanum) og Tónlistarskóli Garðabæjar. Félagsmiðstöðin Garðalundur verður með opið hús 1x í viku (8-10. bekkur) og setja jafnvel upp leikrit í skólahúsnæðinu. Klifið er einnig með aðstöðu, Draumur með söngskóla, Barnaskóli Hjallastefnunnar nýtir sundlaug og Dance Center með danskennslu. Íbúar Jónshúss nýta einnig sundlaug, Kajakfélagið er með aðstöðu ásamt Júdófélaginu og Stjörnunni.

**Skýrsla stjórnar**

Guðrún fráfarandi formaður opnar aðalfund. Guðrún var kosin fundarstjóri og Anita var kosin fundarritari. Guðrún kynnti starf foreldrafélags sem m.a. sér um að koma starfi bekkjarfulltrúa í gang og heldur fund með þeim strax að hausti en erindisbréf bekkjarfulltrúa er á vef skólans. Foreldrafélag sér líka um laufabrauð fyrir jólin og páskabingó sem hefur verið að festast í sessi og aðstoð við innilegu að vori (kvöldmat, gista og morgunmat). Foreldrafélag hefur líka séð um uppákomu eftir áramót til að brjóta upp skólastarfið.

Fundargestur hafði á orði hvað mæting væri lélég og tekið var fram að léleg mæting á aðalfund ber ekki vitni um áhugaleysi foreldra. Foreldrar Sjálandsskóla séu almennt mjög virkir.

Aníta hafði á orði að foreldrafélag sé bakhjarl skólans þegar vantar upp á fjáröflun vegna ferða eða annars sem foreldrar telja mikilvægt. Guðrún bætti við að foreldrafélag væri vel stætt til að mæta þessu og haldið verður áfram að óska eftir frjálsum framlögum í sjóð foreldrafélags.

**Reikningar lagðir fram**

Bryndís Björk tók til máls og kynnti rekstraryfirlit sem spannar 8. maí til 9. september, 2010. Tekjur voru samtals kr. 361.153, og gjöld samtals kr. 131.108,-. Rekstrarafgangur kr. 230.045. Staða sjóðs er kr. 654.834,- og skuldir eru kr. 42.142,-.

Anita hafði á orði að hún teldi það ekki vera hlutverk foreldrafélags að safna peningum inn á sjóð og fara ætti hóflega í að óska eftir framlögum. Einar Páll bætti við að þó það væri ekki hlutverk foreldrafélags þá þyrfti þó slagkraft þar sem einstakir kostnaðarliðir geta verið mjög háir.

**Kosið var í stjórn foreldrafélags**

7 hafa verið í stjórn en í raun þarf lágmark 5 og hafa svo tækifæri til að kalla í bekkjarfulltrúa þegar aðstoð þarf. Eftirfarandi gáfu kost á sér í foreldrafélag og hlutu kosningu.

Jóna Þorvaldsdóttir, 7. bekkur, Jona@jd.is, s: 820-5229

Bryndís Björk, 3. bekkur, Bryndis@hr.is s: 825-6432

Guðrún Kristjánsdóttir (varamaður), 7. bekkur, GuðrunKristjans@simnet.is, s: 770-5775

Þórey Ólafsdóttir í 4. (5-6) thorey@veisluturninn.is s: 663 2300

Sigrún Ósk Sigurðardóttir, 9. Bekkur, s. 895-6484

Þórunn Sif Garðarsdóttir, totasifg@gmail.com s: 824-8821

**Skoðunarmenn reikninga voru ekki kosnir**

**Skýrsla skólaráðs**

Einar Páll og Berglind hafa setið fyrir foreldra í skólaráði. Aðrir eru Þórey Íris og Elva Hrönn kennarar, Elísa starfsmaður skóla, Ólöf og Helgi, Axel Ingi og Kristín nemendur og Gunnar úr Garðalundi.

Berglind skýrði stuttlega frá hvað skólaráð er og hvað skólaráð gerir. Berglind sagði okkur frá fundargerð frá mars 2010 sem lýsir vel hvað skólaráð gerir. Á þeim fundi var m.a. rætt um skóladagatal, prófdaga á unglingastigi, þróunaráætlun skólans, líðan nemenda, geðræktarkassann, geðorð dagsins, aðgengi foreldra að morgunsöng, stundatöflur, valfög og valgreinar.

**Kosning fulltrúa í skólaráð**

Berglind býður sig ekki fram á þessum vetri og er nýrri stjórn falið að kjósa sér fulltrúa með Einari Páli.

**Önnur mál**

* **Svæðisráð Garðabæjar**

Fulltrúar eru frá öllum grunnskólum Garðabæjar og bauð Bryndís sig fram fyrir Sjálandsskóla. Fyrsti fundur er á fimmtudag, kl: 17:15 í Flataskóla.

* **Velferðarsjóður**

Íbúi í bænum gaf Sjálandsskóla góða gjöf og út frá hugmyndavinnu í kjölfar hruns var ákveðið að móta Velferðasjóð Sjálandsskóla sem væri á ábyrgð foreldrafélags. Sjóðurinn á að tryggja jafnan rétt allra nemenda og rækta samfélagslegar skyldur skólans. Setja þarf verklagsreglur um hvernig er hægt að sækja um styrk fyrir nemendur. Hugmyndir eru komnar en þarf að fastmóta s.s. að kennarar og námsráðgjafi komi með ábendingar. 1 fulltrúi foreldra, 1 fulltrúi úr stjórn og skólastjóri sitja í stjórn sjóðsins. Fyrirmynd sjóðsins er rammi Karitas en allar reglur þarf að yfirfara af endurskoðanda og lögmanni.

* **Matur í skóla**

Athugasemd kom frá fundargesti varðandi gæði matar frá Heitt og Kalt og af hverju ekki væri hægt að nýta eldhús skólans til að elda mat á staðnum. Helgi svaraði að útboð Garðabæjar næði til matsölu fyrir alla skólana. Þeir sem buðu í síðasta útboði, buðu bara í mat fyrir alla skólana en engin tilboð komu í rekstur eldhúss í stökum skólum þó gefinn hafi verið kostur á því. Þessi staða er miður að mati Helga, þar sem annar bragur er á mat sem framleiddur er á staðnum. Samningur við Heitt og Kalt er til þriggja ára og er skóla ekki heimilt á meðan að ráða matráð þó eldhús sé fullbúið. Fundargestur hafði á orði að matur í Garðabæ væri 100 kr. dýrari en í Kópavogi og svaraði Helgi til að misjafnt væri eftir bæjarfélögum hversu mikið er greitt niður. Sami fundargestur hafði líka á orði að morgunmatur væri í boði í sumum skólum s.s. hafragrautur og væri það skemmtileg samverustund. Helgi hafði á orði að Sjálandsskóli væri eini skólinn í Garðabæ sem ekki er með matráð fyrir starfsfólk og gæti því ekki verið með morgunmat.

**Fundi var slitið kl: 20:18**

**Bryndís Björk tók við með fyrirlesturinn Jákvæð sálfræði**

Fundarritari: Aníta Sigurbergsdóttir